अब गांव की हरियाली बचाने के लिए महिला कमांडो कर रही रखवाली
डौंडीलोहारा|ब्लाक के ग्राम पंचवन में 6 माह पहले महिला कमांडो को गठन किया गया। जो लगातार रात में गश्त कर शांति व्यवस्था व नशा मुक्ति के लिए लोगों को जागरूक तो कर रही हैं। साथ ही पेड़ों की अवैध कटाई रोकने व हरियाली बचाने तथा स्वच्छता व नशा मुक्ति समाज के लिए घर-घर जाकर सहयोग मांग रही है। ज्ञात हो कि गांव में हरियाली व हरे-भरे पेड़ को बचाने के लिए महिला कमांडो ने एक मुहिम छेड़ दी है। कमांडो टीम का कहना है की हरियाली हमारे जीवन के लिए अत्यंत आवश्यक है।
पंचायत द्वारा मुनादी करने व दंड निर्धारित करने के बाद भी वहां की लकड़ी चोरी रोकथाम नहीं हो रही थी। इसलिए हमने मिलकर जंगल बचाने की ठानी है। इस अभियान में एक दर्जन लकड़ी चोरी करने वाले पकड़े गए। समझाइश देकर छोड़ दिया गया। अभियान में हेमेश्वरी पटेल, चुम्मीन साहू, रूप कुंवर, कमला बाई, दयावती, सेवती पटेल, जांबवती पटेल आदि मौजूद रहे।
hin_Deva hin_Deva hin_Deva